b'\n_START_ARTICLE_\n.338 Lapua Magnum\n_START_PARAGRAPH_\n.338 Lapua Magnum on suomalaisen Lapuan kehitt\xc3\xa4m\xc3\xa4 pitk\xc3\xa4nmatkan tarkkuus- ja mets\xc3\xa4styspatruuna (8,6\xc3\x9770\xc2\xa0mm tai 8,58\xc3\x9770\xc2\xa0mm). Se on keskisytytteinen, pullonkaulamainen patruuna, jota k\xc3\xa4ytet\xc3\xa4\xc3\xa4n erityisesti sotilas- ja kilpailutarkkuusammuntaan._NEWLINE_Patruunalla on tehty pisimm\xc3\xa4lt\xc3\xa4 matkalta ammuttu tarkka-ampujatappo sotilask\xc3\xa4yt\xc3\xb6ss\xc3\xa4. Marraskuussa 2009 Corporal of Horse (vastaa kersanttia muissa aselajeissa) Craig Harrison ampui kaksi taliban-liikkeen j\xc3\xa4sent\xc3\xa4 AWM L115A3 -kiv\xc3\xa4\xc3\xa4rill\xc3\xa4 k\xc3\xa4ytt\xc3\xa4en .338 Lapua Magnum -patruunaa. GPS-mittauksen mukaan laukaukset oli ammuttu 8\xc2\xa0120 jalan eli 2\xc2\xa0474 metrin et\xc3\xa4isyydelt\xc3\xa4.'